b'\n_START_ARTICLE_\nEngelbrecht-divisjonen\n_START_SECTION_\nAngrepet p\xc3\xa5 Norge\n_START_PARAGRAPH_\nDivisjonen var gikk i land i Oslo, Kristiansand, Arendal og Stavanger. Etter invasjonen var den stasjonert i Norge frem til juni 1941.\n_START_SECTION_\nTransitt gjennom det n\xc3\xb8ytrale Sverige\n_START_PARAGRAPH_\nI l\xc3\xb8pet av starten p\xc3\xa5 operasjon Barbarossa og den finske fortsettelseskrigen m\xc3\xa5tte 163. Infanteridivisjon flyttes fra Norge til Finland. Sverige tillot sikker transport av divisjonen igjennom svensk territorium ved jernbane. Avgj\xc3\xb8relsen var i sterk strid med den svenske n\xc3\xb8ytralitetspolitikken under andre verdenskrig, noe som f\xc3\xb8rte til en politisk krise i Sverige sommeren 1941, midsommarkrisen. Dette er fortsatt et h\xc3\xb8yt debattert tema i Sverige og de andre nordiske landene den dag i dag. Divisjonen ble flyttet fra Oslo over svensk territorium strekningen Charlottenberg-Haparanda-Torne\xc3\xa5 i en rekke tog mellom den 25. juni og 12. juli 1941.\n_START_SECTION_\nInnsats p\xc3\xa5 \xc3\x98stfronten\n_START_PARAGRAPH_\nI Finland fikk den i oppgave \xc3\xa5 st\xc3\xb8tte den finske h\xc3\xa6rens operasjoner fremfor og s\xc3\xa5 langs elven Svir. Det viste seg at da divisjon Engelbrecht ble kastet inn i kampene var deres kontinentale taktikk mindre velegnet i den skogrike terreng der kampene ble utkjempet. Divisjon Engelbrechts stridsdebut i Finland ble p\xc3\xa5 marskalk Mannerheims ordre i omr\xc3\xa5det mellom Suoj\xc3\xa4rvi og Tolvaj\xc3\xa4rvisj\xc3\xb8ene, et omr\xc3\xa5de som etter harde kamper ble tatt fra de sovjetiske styrker som hadde okkupert dette egentlig finske omr\xc3\xa5det siden det finske nederlaget i vinterkrigen._NEWLINE_I februar 1942 deltok divisjonen i operasjoner sammen med det tyske fjellkorpset XXXVI Gebirgskorps i n\xc3\xa6rheten av Kandalaksja. Der ble de frem til tyskerne trakk seg ut av det nordlige Finland h\xc3\xb8sten 1944.\n_START_SECTION_\nFra Norge til Tyskland\n_START_PARAGRAPH_\nTilbaketrekningen var en anstrengende operasjon, og fortsatte gjennom Finnmark._NEWLINE_I januar 1945 var divisjonen p\xc3\xa5 nytt okkupasjonsstyrke i Norge. Den ble s\xc3\xa5 fors\xc3\xb8kt flyttet s\xc3\xb8rover og til kontinentet. Forflytningen gikk langsommere enn \xc3\xb8nsket. Den skjedde dels til fots og dels per jernbane til Oslo. I februar kunne divisjonen skipes over til Danmark. Der ble den reorganisert i omr\xc3\xa5det rundt Aarhus til en \xc2\xabDivision neuer Art 1945\xc2\xbb og sendt videre til Pommern. Her opplevde den sammen med 3. Panzerarmee under generaloberst Erhard Raus og General der Panzertruppe Hasso von Manteuffel den sovjetiske storoffensiven mot Hinterpommern._NEWLINE_I harde kamper ble divisjonen revet opp av de sovjetiske styrker ved Stargard i mars 1945. Bare rester kunne redde seg over nedre Oder. Disse styrkene ble den 1. april tilordnet Kriegsmarine og integrert i 3. Marine-Division. Uker etterp\xc3\xa5 var krigen tapt.'